Source: https://www.nkos.sk/2020/02/21/preco-zalozit-zakladnu-organizaciu-na-cirkevnej-skole/
Timestamp: 2020-07-02 19:46:30+00:00
Document Index: 5984018

Matched Legal Cases: ['§ 229', '§230', '§ 240', '§240', '§ 103', '§ 76']

Prečo založiť odbory na cirkevnej škole - NKOS
Zverejnené 11:00h v sekcii Činnosť - Zväz pracovníkov školstva a vedy NKOS	by	Ľubica Černá
Nezávislé kresťanské odbory Slovenska (NKOS) kladú veľký dôraz na kresťanský charakter svojej odborovej práce
Lebo kresťan je povinný a zodpovedný presadzovať kresťanské hodnoty, spravodlivosť, morálne zásady a pripomienkovať spoločenské zlo.
Lebo kresťanské posolstvo predstavuje protiváhu materializmu, individualizmu, totalitarizmu, liberalizmu.
Lebo kresťan podľa slov svätého pápeža Jana Pavla II má byť iniciatívny v presadzovaní sociálnej spravodlivosti a solidarity.
Výhody založenia odborovej organizácie
Zamestnanci majú právo na kolektívne vyjednávanie len prostredníctvom príslušného odborového orgánu./ § 229ods.6 ZP/
Zamestnávateľ je povinný umožniť pôsobenie odborových organizácií na pracovisku (§230ods.2 ZP).
Voči členom ani funkcionárom odborovej organizácie pre členstvo, pre výkon funkcie alebo činnosť v odborovej organizácii, pre kritiku alebo spor nesmú byť zo strany zamestnávateľa vyvodzované žiadne postihy ani iné nepriaznivé dôsledky (§ 240 ods.7ZP).
Zástupcovia zamestnancov sú v čase funkčného obdobia a počas šiestich mesiacov po jeho skončení chránení proti opatreniam, ktoré by ich mohli poškodzovať vrátane skončenia pracovného pomeru a ktoré by boli motivované ich postavením alebo činnosťou (§240ods.8 ZP).
Týždeň dovolenky naviac. Výmera dovolenky sa predlžuje o jeden týždeň nad rozsah ustanovený v § 103 ods. 1 až 3 ZP.
Rozhodovať a spravodlivo rozdeľovať čerpanie sociálneho fondu.
Navýšenie príspevku z rozpočtu organizácie do sociálneho fondu z 1 percenta až na 1,5 percentazo súhrnu hrubých miezd alebo platov zúčtovaných zamestnancom na výplatu za bežný rok.
Zvýšené odstupné v závislosti od počtu rokov odpracovaných u zamestnávateľa v prípade prepustenia z práce o dva až štyri mesačné platy.
Zvýšenéodstupné v sume najmenej desaťnásobku jeho priemerného mesačného zárobku, ak zamestnanec nesmie vykonávať prácu pre pracovný úraz alebo chorobu z povolania.
Zvýšené odchodné vo výške jedného až dvoch funkčných platov nad ustanovený rozsah podľa § 76a ZP.
Mať členov v komisii BOZP.
Odmena pri dožití 50 a 60 rokov života až do výšky jedného mesačného platu.
Poskytnutie pracovného voľna s náhradou mzdy na jeden pracovný deň, v deň účasti zamestnanca na športovo-turistickej aktivite organizovanej odborovou organizáciou alebo zamestnávateľom.
Zvýšenie nemocenských dávok od prvého dňa práceneschopnosti až do výšky 70% platu.
Prispievanie zamestnávateľom z rozpočtu na doplnkové dôchodkové sporenie sumou najmenej 2% z objemu zúčtovaných platov zamestnancov.
Príspevok na dovolenku.
Mať informácie o pripravovaných opatreniach a zámeroch v oblasti mzdovej a personálnej.
Zamestnanci sa zúčastňujú na rozhodovaní zamestnávateľa, ktoré sa týka ich ekonomických, mzdových a sociálnych záujmov prostredníctvom zástupcu zamestnancov s cieľom zabezpečiť spravodlivé a uspokojivé pracovné podmienky.
Zástupca zamestnancov má právo aktívne sa zúčastňovať na tvorbe vnútorných noriem a predpisov, ktoré majú bezprostredný vplyv na sociálne, mzdové a pracovné podmienky zamestnancov a personálne zmeny (napr. platový poriadok, pracovný poriadok, mzdový predpis). Vypracovala Kristína Huttová